PMIndiaData/PMIndiaSum huggingface dataset:
સ્ટાર્ટ અપને ધન સમર્થન આપવા માટે ફંડના એકમની સ્થાપના

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે આજે ભારતીય લઘુ ઉદ્યોગ વિકાસ બેન્ક (સીડબી)માં સ્ટાર્ટ અપ માટે ફંડના એકમ (એફએફએસ)ની સ્થાપનાને મંજૂરી આપી દીધી છે. આ એકમ ભારતીય પ્રતિભૂતિ તથા વિનિયમ બોર્ડ (સેબી) સાથે પંજીકૃત વૈકલ્પિક રોકાણ ફંડ (એઆઇએફ)માં યોગદાન કરશે. એઆઇએફ સ્ટાર્ટ અપને ફંડનું સમર્થન આપશે. આ જાન્યુઆરી 2016 સરકાર દ્વારા લાવવામાં આવેલા સ્ટાર્ટ અપ ઇન્ડિયા કાર્ય યોજનાને અનુરૂપ છે. 14મા અને 15માં નાણાકિય આયોગના કાળમાં દસ હજાર કરોડ રૂપિયાનું એફએફએસ કોર્પસ બનાવવામાં આવશે. આ યોજનાની પ્રગતિ અને ફંડની ઉપલબ્ધતાની શરત સાથે થશે. એફએફએસ કોર્પસમાં 2015 – 16માં 500 કરોડ રૂપિયા આપવામાં આવ્યા હતા અને એફએફએસ કોર્પસ માટે 2016 – 17માં 600 કરોડ રૂપિયાની ફાળવણી છે. આશા છે કે આ ફંડથી 18 લાખ લોકોને રોજગાર મળશે. ઔદ્યોગિક નીતિ અને સંવર્ધન વિભાગ દ્વારા કુલ બજેટ સમર્થનથી અનુદાન સહાયતાની જોગવાઇ કરવામાં આવશે. ઔદ્યોગિક નીતિ અને સંવર્ધન વિભાગ સ્ટાર્ટ અપ ઇન્ડિયા કાર્ય યોજનાને અનુરૂપ કાર્યની સમીક્ષા કરશે. એફએફએસ ઔદ્યોગિક નીતિ અને સંવર્ધન વિભાગના સ્ટાર્ટ અપ ઇન્ડિયા કાર્ય યોજનાથી બન્યું છે. એફએફએસના દૈનિક કાર્ય સંચાલન માટે સિડબીની વિશેષજ્ઞતાનો ઉપયોગ કરવામાં આવશે. કાર્ય પ્રદર્શનની દેખરેખ અને સમીક્ષાને સ્ટાર્ટ અપ કાર્ય યોજના લાગૂ કર્યા બાદ જોડવામાં આવશે જેથી સમય – મર્યાદામાં અને ઉપલબ્ધિઓ અનુસાર યોજના લાગૂ થઇ શકે. 10 હજાર રૂપિયાનું કોર્પસ 60 હજાર કરોડ રૂપિયાના ઇક્વિટી ભેગા કરવાનું કેન્દ્ર બિન્દુ થશે. તેનાથી સ્ટાર્ટ અપ ઉદ્યમો માટે સ્થાયી ધન સ્ત્રોત મળશે અને મોટા પ્રમાણમાં રોજગારનું સર્જન કરવામાં મદદ મળશે. સંદર્ભ મોટા સ્તર પર રોજગાર સર્જન માટે સ્ટાર્ટ અપના માધ્યમથી નવાચાર પ્રેરિત ઉદ્યમ અને કારોબારમાં ઝડપ લાવવી મહત્વપૂર્ણ છે. ઉદ્યમ પૂંજી વિશે એક વિશેષજ્ઞની સમિતિએ જણાવ્યું છે કે ભારતમાં આગામી દસ વર્ષોમાં ઉચ્ચ સ્તરીય 2500 કારોબાર સ્થાપિત કરવાની ક્ષમતા છે અને આ ઉદ્યમની સફળતા માટે 10 હજાર સ્ટાર્ટ અપ ફેલાવવાની જરૂરિયાત પડશે. સ્ટાર્ટ અપની સામે અનેક પડકારો રહેલા છે. તેમાં સ્થાનિક જોખમ પૂંજીની સિમિત ઉપલબ્ધતા, પારંપરિક બેન્ક નાણાની અડચણો, સૂચના એકત્રીકરણની અસમર્થતા અને શાખ એજન્સીઓના સમર્થનનો અભાવ છે. મોટી સંખ્યામાં સફળ સ્ટાર્ટ અપને વિદેશી ઉદ્યમ પૂંજી એકમે નાણા આપ્યા છે અને ઘણા સ્ટાર્ટ અપ એવા નાણાના પોષણ માટે દેશમાંથી બહાર સ્થાપિત કરવાના પ્રયત્નમાં છે. ફંડ ઓફ ફન્ડ્સને ચલાવવા માટે એક સમર્પિત ફંડ બનાવવાથી આ સમસ્યાઓનું સમાધાન નીકળશે અને નવા સ્ટાર્ટ અપને સહાયતા મળશે જેથી તે પૂર્ણ કારોબારવાળા ઉદ્યમ બની શકે. એના માટે સ્થાપના સ્તર, પ્રારંભિક સ્તર અને વિકાસ સ્તર પર સમર્થન જરૂરી છે. વ્યક્તિગત એકમમાં સરકારી યોગદાનથી રોકાણકારને વ્યક્તિગત પૂંજીમાં ભાગીદારી માટે પ્રોત્સાહન મળશે અને તેનાથી વ્યાપક સંસાધનો ભેગા કરવામાં મદદ મળશે.
મંત્રીમંડળે ભારત અને બિલ એન્ડ મિલિન્દા ગેટ્સ ફાઉન્ડેશન (બીએમજીએફ) વચ્ચે આરોગ્ય ક્ષેત્રમાં સહયોગનાં સમજૂતીકરાર (એમઓયુ)ને પૂર્વોત્તર મંજૂરી આપી દીધી

પ્રધાનમંત્રી શ્રી નરેન્દ્ર મોદીની અધ્યક્ષતામાં આયોજિત મંત્રીમંડળની બેઠકમાં આરોગ્યનાં ક્ષેત્રમાં સહયોગ માટે ભારત સરકારનાં આરોગ્ય અને પરિવાર કલ્યાણ મંત્રાલય તથા બિલ એન્ડ મિલિન્દા ગેટ્સ ફાઉન્ડેશન વચ્ચે થયેલા સમજૂતીકરાર (એમઓયુ)ને પૂર્વોત્તર મંજૂરી આપી દેવાઈ છે. આ સમજૂતીકરાર પર બિલ એન્ડ મિલિન્દા ગેટ્સ ફાઉન્ડેશનનાં ટ્રસ્ટી અને સહઅધ્યક્ષ શ્રી બિલ ગેટ્સની ભારત યાત્રા દરમિયાન નવેમ્બર, 2019માં હસ્તાક્ષર કર્યા હતા. આ સમજૂતીકરાર અંતર્ગત નીચેનાં ક્ષેત્રોમાં સહયોગની વ્યવસ્થા કરવામાં આવી છેઃ 1. માતાઓ, નવજાત બાળકો અને બાળકોનાં મૃત્યુદરમાં ઘટાડો કરવા અને પોષણ સેવાઓને શ્રેષ્ઠ બનાવવા માટે રસીકરણ અને ગુણવત્તાયુક્ત પ્રાથમિક આરોગ્ય સેવાઓની પહોંચ તમામ લોકો સુધી સરળ અને સુગમ બનાવવી. 2. પરિવાર આયોજનની રીતો અને ગુણવત્તાનો વિકલ્પ વધારવો. ખાસ કરીને યુવાન મહિલાઓ સુધી આ પ્રકારનાં વિકલ્પ ઉપલબ્ધ કરાવવા, જેને સરળતાપૂર્વક બદલી શકાય. 3. ટીબી અને વીએલ તથા એલએફ જેવી ચેપી બિમારીઓનાં કેસોમાં ઘટાડો કરવો. 4. ફાળવવામાં આવેલા બજેટનો ઉપયોગ કરવાની સાથે આરોગ્ય ક્ષેત્રમાં કાર્યરત માનવ સંસાધનની કુશળતા અને વ્યવસ્થાપન, પુરવઠાની મજબૂત સાંકળ અને ધ્યાન રાખવાની વ્યવસ્થાપનાં માધ્યમથી આરોગ્ય વ્યવસ્થાને સશક્ત બનાવવી. સમજૂતીકરારોની વ્યવસ્થાઓને લાગુ કરવા અને સહયોગનાં ક્ષેત્રોનું વિસ્તૃત વિવરણ નક્કી કરવા માટે એક કાર્યક્રમ અમલીકરણ સમિતિની રચના કરવામાં આવશે.
પ્રધાનમંત્રી શ્રીએ મોરેશિયસના પ્રધાનમંત્રી સાથે ચર્ચા કરી

પ્રધાનમંત્રી શ્રી નરેન્દ્ર મોદીએ આજે મોરેશિયસના પ્રધાનમંત્રી શ્રી પ્રવિંદ કુમાર જુગનાથ સાથે ચર્ચા કરી. બંને નેતાઓ પ્રધાનમંત્રી શ્રી મોદીની ગુજરાત મુલાકાત દરમિયાન વિવિધ કાર્યક્રમો દરમિયાન વાતચીત કરતા રહ્યા છે. પ્રધાનમંત્રી શ્રી મોદીએ ટ્વિટ કર્યું: "
પ્રધાનમંત્રીએ કોઝિકોડમાં થયેલ વિમાન દુર્ઘટનામાં, મૃતકો માટે દુઃખની લાગણી વ્યક્ત કરી

પ્રધાનમંત્રી શ્રી નરેન્દ્ર મોદીએ કોઝિકોડમાં થયેલ વિમાન દુર્ઘટનામાં, મૃતકો માટે દુઃખની લાગણી વ્યક્ત કરી છે. પ્રધાનમંત્રીએ એક ટ્વિટમાં કહ્યું કે, કોઝિકોડમાં થયેલ વિમાન દુર્ઘટનાથી ખુબ જ દુઃખી છું. મારી સંવેદના એમની સાથે છે જેમણે પોતાના પ્રિયજનોને ગુમાવ્યા છે. ઘાયલ થેયલા લોકો જલ્દી સ્વસ્થ થાય એવી જ કામના કરું છું. વર્તમાન પરિસ્થિતિ અંગે કેરળના મુખ્યમંત્રી @vijayanpinarayi જી સાથે વાતચીત કરી. અધિકારીઓ ઘટના સ્થળ પર ઉપસ્થિત છે અને દુર્ઘટનાથી પ્રભાવિત થયેલા લોકોને શક્ય તમામ સહાય પુરી પાડી રહ્યા છે.
ઇજિપ્તનાં વિદેશ મંત્રી શ્રી સામેહ હસન શૌકરી પ્રધાનમંત્રીને મળ્યાં

દ્વિપક્ષીય સંયુક્ત પંચની સાતમી બેઠકનાં સંદર્ભે ભારતની મુલાકાતે આવેલા ઇજિપ્તનાં વિદેશ મંત્રી શ્રી સામેહ હસન શૌકરી આજે પ્રધાનમંત્રી શ્રી નરેન્દ્ર મોદીને મળ્યાં હતાં. મંત્રીએ ઇજિપ્તનાં રાષ્ટ્રપતિ સિસી તરફથી પ્રધાનમંત્રીને શુભેચ્છા પાઠવી હતી. પ્રધાનમંત્રી મોદીએ રાષ્ટ્રપતિ સિસીને તેમની શુભેચ્છા પાઠવવા મંત્રીશ્રીને વિનંતી કરી હતી. બંને મહાનુભાવોએ ભારત અને ઇજિપ્ત વચ્ચે દ્વિપક્ષીય સંબંધોને મજબૂત કરવાની સહિયારી કટિબદ્ધતા વ્યક્ત કરી હતી. માળખાગત, વેપાર અને રોકાણ તથા લોકોથી લોકોનાં સંબંધો જેવા સહકારનાં ક્ષેત્રો બાબતે ચર્ચા થઈ હતી.
કેન્દ્રીય મંત્રીમંડળે પ્રધાન મંત્રી કૌશલ વિકાસ યોજના હેઠળ વધુ 60 લાખ યુવાનોને તાલીમ આપવાની મંજૂરી આપી

પ્રધાનમંત્રી શ્રી નરેન્દ્ર મોદીના અધ્યક્ષસ્થાને આગામી ચાર વર્ષો – 2016થી 2020 દરમિયાન પ્રધાનમંત્રી કૌશલ્ય વિકાસ યોજના (પીએમકેવીવાય) હેઠળ એક કરોડ લોકોને કૌશલ્યની તાલીમ આપવા માટે રૂ. 12000 કરોડનો ખર્ચ મંજૂર કરવામાં આવ્યો છે. પીએમકેવીવાય 60 લાખ નવા યુવાનોને તાલીમ આપશે અને રેકગ્નિશન ઑફ પ્રાયોર લર્નિંગ (આરપીએલ) હેઠળ અનૌપચારિક તાલીમ મેળવેલા 40 લાખ લોકોને કૌશલ્ય અંગે પ્રમાણપત્ર આપશે. કામગીરી અને સંચાલનને લગતી જરૂરિયાતોને આધારે નવી તાલીમો અને આરપીએલ વચ્ચેના લક્ષ્યાંકની વહેંચણીમાં ફેરફાર કરી શકાશે. અગાઉ જાહેર કરાયું હતું તે રીતે યોજના સંપૂર્ણપણે સમાન ધોરણોને બદલે હવે સમાન ધોરણોને સુસંગત રીતે તાલીમ અને આકારણીનો ખર્ચ સીધેસીધો તાલીમ આપનાર અને આકારણી કરનાર સંસ્થાને ભરપાઈ કરવામાં આવશે તાલીમાર્થીઓને મુસાફર ભથ્થા, રહેવા-જમવાના ખર્ચ સ્વરૂપે નાણાંકીય મદદ આપવામાં આવશે. નોકરી પછીની સહાય લાભાર્થીને લાભના સીધા હસ્તાંતરણ – ડીબીટી દ્વારા મળશે. વધુ પારદર્શિતા તેમજ નિર્ધારિત લક્ષને પહોંચવા માટે તાલીમ આપનાર ભાગીદારોને તાલીમ ખર્ચની વહેંચણી આધાર અને બાયોમેટ્રિક્સ સાથે સંકળાયેલી રહેશે. ઉદ્યોગો દ્વારા નક્કી કરાયેલા ધોરણોના આધારે નેશનલ સ્કિલ ક્વોલિફિકેશન ફ્રેમવર્ક (એનએસક્યુએફ) સાથે સુસંગત રહીને કૌશલ્ય તાલીમ આપવામાં આવશે. જુદા જુદા રાજ્યોની કૌશલ્યને લગતી વિશિષ્ટ જરૂરિયાતો અંગે કૌશલ્ય વિકાસ અંગે મુખ્યમંત્રીઓના પેટા જૂથ દ્વારા કરવામાં આવેલી ભલામણોને ધ્યાન પર લઈને પીએમકેવીવાય 2016-20 હેઠળ પ્રોજેક્ટ-આધારિત અભિગમ દ્વારા રાજ્ય સરકારોને તાલીમના કુલ લક્ષ્યાંકના નાણાંકીય તેમજ ભૌતિક, બંને રીતે 25 ટકા લક્ષ્યાંક માટે આ યોજના હેઠળ કાર્યરત બનવા જોડવામાં આવશે. પીએમકેવીવાયના આગામી તબક્કામાં કુલ તાલીમ લક્ષ્યાંકમાંથી 25 ટકા લક્ષ્યાંક હાંસલ કરવા માટે નાણાંકીય રકમની રાજ્યોને સીધી ફાળવણી કરવામાં આવશે. રોજગાર મેળાઓ (પ્લેસમેન્ટ કેમ્પ્સ) તેમજ કૌશલ શિબિરો (મોબિલાઈઝેશન કેમ્પ્સ) દ્વારા તાલીમ લેવા માટે તાલીમાર્થીઓને ભેગા કરવા, તેમની દેખરેખ રાખવી અને તાલીમ પછી તેમને નોકરી અપાવવામાં આવશે. સમાન ધોરણોમાં દર્શાવ્યા પ્રમાણે નોકરી સાથે પ્રોત્સાહનો અને અસ્વીકૃતિઓને સાંકળીને તાલીમાર્થીઓને નોકરી મળી રહે તે માટે વિશેષ ધ્યાન અપાશે. પરંપરાગત નોકરીઓ માટે અનૌપચારિક તાલીમ માટે પ્રોજેક્ટ આધારિત અભિગમની દરખાસ્ત પણ કરવામાં આવી છે. પીએમકેવીવાય હેઠળ દેશમાં જે પ્રકારના કૌશલ્યોની જરૂર છે, તે માટે તાલીમ આપવા ઉપરાંત ગલ્ફ દેશોમાં અને યુરોપ સહિતના અન્ય દેશોમાં રોજગાર માટે આંતરરાષ્ટ્રીય ધોરણો મુજબ કૌશલ્યની તાલીમ આપવા પર પણ ધ્યાન કેન્દ્રીત કરવામાં આવ્યું છે. યોજના હેઠળ ઉચ્ચ સ્તરની નોકરી માટેની તાલીમ મેળવવા ઈચ્છતા વિદ્યાર્થીને શિષ્યવૃત્તિ આપવામાં આવશે.
પ્રધાનમંત્રીએ ભચાઉમાં પમ્પિંગ સ્ટેશનનું ઉદ્ઘાટન કર્યું; ટપ્પર ડેમ માટે નર્મદાના પાણી છોડી શકાશે

પ્રધાનમંત્રી શ્રી નરેન્દ્ર મોદીએ આજે ભચાઉમાં એક પમ્પિંગ સ્ટેશનનું ઉદ્ઘાટન કર્યું હતું. તેના પરિણામે ટપ્પર ડેમ માટે નર્મદાના પાણી છોડી શકાશે. આ પ્રસંગે એકત્રિત જનસભાને સંબોધતા પ્રધાનમંત્રીએ જણાવ્યું હતું કે, આજે થયેલા ઉદ્ઘાટનથી દરેક કચ્છી માંડુને ગર્વ થશે. તેમણે જળ સંરક્ષણના મહત્વનો ઉલ્લેખ કર્યો હતો અને ઉમેર્યું હતું કે, કચ્છી માંડુઓ પાણીના એક-એક ટીપાંનું મહત્વ સમજે છે. તેમણે જણાવ્યું હતું કે, ગુજરાતમાં એક પછી એક દરેક રાજ્ય સરકારોએ જળ સંરક્ષણ પર ભાર મૂક્યો હતો. અત્યારે નર્મદાના નીરનું કચ્છમાં આગમન થયું છે, ત્યારે આ વિસ્તારની કાયાપલટ થશે તેવું તેમણે કહ્યું હતું. પ્રધાનમંત્રીએ એવું પણ જણાવ્યું હતું કે, ગુજરાતના અન્ય શહેરોની જેમ ભૂજને આધુનિક બસ પોર્ટ મળશે. તેમણે કહ્યું હતું કે, સરકાર ફક્ત વિકાસલક્ષી અને હકારાત્મક કાર્ય પર ધ્યાન કેન્દ્રીત કરે છે, જે રાજ્યને નવી ઊંચાઈએ લઈ જશે.
અમેરીકી રાષ્ટ્રપતિની સાથે પ્રધાનમંત્રીની ટેલિફોન પર વાતચીત

અમેરિકી રાષ્ટ્રપતિ શ્રી બરાક ઓબામાએ મંગળવાર, 8 ડિસેમ્બર, 2015ના રોજ પ્રધાનમંત્રી શ્રી નરેન્દ્ર મોદીને ફોન કર્યો. આ દરમિયાન પ્રધાનમંત્રીએ હાલમાં કેલિફોર્નિયામાં થયેલા ગોળીબારની ઘટનામાં માર્યા ગયેલા લોકો પ્રત્યે રાષ્ટ્રપતિ ઓબામા સમક્ષ પોતાની સંવેદના વ્યક્ત કરી. બંને નેતાઓની વાતચીત પેરિસમાં ચાલી રહેલા બધા પક્ષોના સંમેલન (સીઓપી 21) પર કેન્દ્રિત હતી. બંને નેતાઓએ વિકાસશીલ દેશોની પ્રગતિમાં અવરોધ ઉભા કર્યા વિના જળવાયુ પરિવર્તન સાથે સંબંધિત મુદ્દાઓના સમાધાન માટે રચનાત્મક વચનબદ્ધતાને લઈને પોતાની મજબૂત પ્રતિબદ્ધતાને રેખાંકિત કરી. આ મુદ્દાઓ પર પેરિસ સંમેલનમાં ચર્ચા થઈ રહી છે. બંને નેતાઓએ આગળ પણ એક-બીજાના સંપર્કમાં રહેવા પર સહમતિ વ્યક્ત કરી છે.
પ્રધાનમંત્રી શ્રીએ સંસ્કૃતમાં ક્રિકેટ કોમેન્ટ્રીની પ્રશંસા કરી

પ્રધાનમંત્રી શ્રી નરેન્દ્ર મોદીએ સંસ્કૃતમાં ક્રિકેટ કોમેન્ટ્રી કરવાના નાગરિકોના પ્રયાસોની પ્રશંસા કરી છે. તેણે તેની મન કી બાત ક્લિપ પણ શેર કરી હતી જ્યાં તેણે કાશીમાં સમાન પ્રયાસ શેર કર્યો હતો. એક નાગરિક દ્વારા કરાયેલ ટ્વીટને ટાંકીને પ્રધાનમંત્રી શ્રીએ ટ્વીટ કર્યું: “આ જોઈને આનંદ થાય છે…આ પ્રયાસ હાથ ધરનારાઓને અભિનંદન. ગયા વર્ષે એક #
પ્રધાનમંત્રીએ ડો. ઈન્દિરા હૃદયેશના નિધન અંગે દુઃખ વ્યક્ત કર્યુ

પ્રધાનમંત્રી શ્રી નરેન્દ્ર મોદીએ ડો. ઈન્દિરા હૃદયેશના નિધન અંગે દુઃખ વ્યક્ત કર્યુ હતું. વડાપ્રધાન કાર્યાલય દ્વારા ટ્વીટ કરાયું, “ડો. ઈન્દિરા હૃદયેશ જી કેટલાક સામુદાયિક સેવાના પ્રયાસોમાં અગ્રણી રહ્યા હતા. તેઓ ભરપૂર વહીવટી અનુભવ ધરાવતા હતા તેમજ એક પ્રભાવશાળી ધારાસભ્ય રહ્યા હતા. તેમના નિધનથી દુઃખી છું. તેમના પરિવાર અને સમર્થકોને સાંત્વના. ઓમ શાંતિઃ
મહાન રાજ્ય અરુણાચલ પ્રદેશ માટે કામ કરવું અને તેની સાચી સંભાવનાને સમજવામાં મદદ કરવી એ સન્માનની વાત છે: પીએમ

પ્રધાનમંત્રી શ્રી નરેન્દ્ર મોદીએ ગઈકાલે તેમના દ્વારા શરૂ કરાયેલી વિકાસ પહેલોની પ્રશંસા કરવા બદલ ટ્વિટર પર લોકોને પ્રતિભાવ આપ્યો છે. પ્રધાનમંત્રીએ ગઈકાલે ઇટાનગરના ડોની પોલો એરપોર્ટનું ઉદ્ઘાટન કર્યું અને 600 મેગાવોટના કામેંગ હાઇડ્રો પાવર સ્ટેશનને સમર્પિત કર્યું. પૂર્વોત્તરમાં એર કનેક્ટિવિટીમાં મોટા પાયે વધારો થવા અંગેની ટિપ્પણી માટે, પ્રધાનમંત્રીએ કહ્યું “હા, જ્યાં સુધી ઉત્તરપૂર્વમાં કનેક્ટિવિટી જાય છે ત્યાં સુધી તે એક મોટો ફેરફાર છે. તે વધુ પ્રવાસીઓને મુલાકાત લેવા સક્ષમ બનાવે છે અને ઉત્તરપૂર્વના લોકોને સરળતાથી અન્ય ભાગોમાં મુસાફરી કરવાની મંજૂરી આપે છે.”
પ્રધાનમંત્રી રાષ્ટ્રીય બાળ પુરસ્કાર 2020ના વિજેતાઓ સાથે વાતચીત કરશે

પ્રધાનમંત્રી શ્રી નરેન્દ્ર મોદી આવતીકાલે 24 જાન્યુઆરી,2020ના રોજ 49‘પ્રધાનમંત્રીરાષ્ટ્રીય બાળ પુરસ્કાર 2020’ના વિજેતા બાળકોને મળશે અને એમની સાથે વાતચીત કરશે આ49 પુરસ્કાર વિજેતાઓ ભારતના વિવિધ રાજ્યોમાંથી આવે છે, જેમાં જમ્મુ અને કાશ્મીર, મણિપુર અને અરૂણાચલ પ્રદેશનો સમાવેશ થાય છે. આ બાળકોને કલા અને સંસ્કૃતિ, નવીનતા, શિક્ષણ, સમાજસેવા, રમત-ગમત અને બહાદુરી ક્ષેત્રમાં પુરસ્કારો પ્રાપ્ત થયા છે. ભારત સરકાર બાળકોને રાષ્ટ્ર નિર્માણમાં સૌથી મહત્વપૂર્ણ સહયોગીઓમાંના એક તરીકે સ્વીકારે છે. તેમની આશાઓ અને આકાંક્ષાઓને સ્વીકારવામાં આવશે અને તેમની સિદ્ધિઓને પુરસ્કૃત કરવામાં આવશે તેમ છતાં દરેક બાળક અનમોલ છે અને તેની સિદ્ધિઓની પ્રશંસા કરવી જોઈએ, પણ કેટલાક એવા છે કે જેમની સિદ્ધિઓ ઘણા અન્ય લોકો માટે પ્રેરણારૂપ બની રહેશે. આથી જ સરકાર વિવિધ ક્ષેત્રોમાં આપણા બાળકોની અસાધારણ સિદ્ધિઓને બિરદાવવા માટે દર વર્ષે આ પુરસ્કાર આપે છે. નવીનતા, શૈક્ષણિક સિદ્ધિઓ, સમાજસેવા, કલા અને સંસ્કૃતિ, રમતગમત અને બહાદુરી જેવા ક્ષેત્રોમાં અપવાદરૂપ સિદ્ધિ મેળવનાર કોઈપણ બાળક પુરસ્કાર માટે અરજી કરી શકે છે. ઉપરાંત, કોઈપણ વ્યક્તિ કે જે કોઈ બાળકની સરાહનીય સિદ્ધિ વિશે જાણે છે, તે એ બાળકને પુરસ્કાર માટે ભલામણ કરી શકે છે. દરેક આવેદન પર કાળજીપૂર્વક વિચારણા કર્યા પછી એક ઉચ્ચ સ્તરીય સમિતિ વિજેતાઓની પસંદગી કરે છે. ભારતના રાષ્ટ્રપતિ શ્રી રામ નાથ કોવિંદે ગઈકાલે 22 જાન્યુઆરી, 2020ના રોજ પ્રધાનમંત્રી રાષ્ટ્રીય બાળ પુરસ્કાર અર્પણ કર્યા હતા. ‘એટ હોમ’માં આદિવાસી કલાકારો, એનસીસી કેડેટ્સ, એનએસએસ સ્વયંસેવકો અને ટેબલો કલાકારો સાથે પ્રધાનમંત્રી 24 જાન્યુઆરી, 2020 ના રોજ ‘એટ હોમ’ કાર્યક્રમમાં પ્રજાસત્તાક દિનની પરેડમાં ભાગ લેવા જઈ રહેલા 1730 થી વધુ આદિવાસી કલાકારો, એનસીસી કેડેટ્સ, એનએસએસ સ્વયંસેવકો અને ટેબલો કલાકારો સાથે પણ વાતચીત કરશે.
મહારાષ્ટ્રનાં સોલાપુરમાં માર્ગ સંપર્ક, ગરીબો માટે આવાસ, પાણી પુરવઠા અને ગટર વ્યવસ્થાને પ્રોત્સાહન મળશ

પ્રધાનમંત્રી શ્રી નરેન્દ્ર મોદી આવતીકાલે મહારાષ્ટ્રમાં સોલાપુર જશે. પ્રધાનમંત્રી વિવિધ વિકાસ યોજનાઓનો શુભારંભ કરશે અને વિવિધ યોજનાઓનો શિલાન્યાસ કરશે. માર્ગ પરિવહન અને સંપર્કને પ્રોત્સાહન આપી પ્રધાનમંત્રી 4 લેનનો સોલાપુર-તુળજાપુર-ઉસ્માનાબાદ એનએચ-211 (નવો એનએચ-52) રાષ્ટ્રને સમર્પિત કરશે. 4 લેનને ઉસ્માનાબાદ રાજમાર્ગથી સોલાપુરનો મહારાષ્ટ્રનાં મરાઠવાડા વિસ્તાર સાથે સંપર્ક સુધરશે. પ્રધાનમંત્રી શ્રી મોદી પ્રધાનમંત્રી આવાસ યોજના અંતર્ગત 30,000 મકાન બનાવવા માટે શિલાન્યાસ કરશે. આ આવાસો દ્વારા કચરો વીણતા, રિક્ષાચાલકો, કપડાનાં મજૂરો, બીડી મજૂર જેવા ગરીબ બેઘર લોકોને મુખ્યત્વે લાભ થશે. યોજનાનો કુલ ખર્ચ રૂ. 1811.33 કરોડ થયો છે, જેમાંથી કુલ રૂ. 750 કરોડની મદદ કેન્દ્ર અને રાજ્ય સરકાર કરશે. પ્રધાનમંત્રી સ્વચ્છ ભારતનાં પોતાનાં મિશનને આગળ વધારીને સોલાપુરમાં ભૂગર્ભ ગટર વ્યવસ્થા અને 3 ગંદા પાણી પર પ્રોસેસિંગ કરવા માટેના પ્લાન્ટનું લોકાર્પણ કરશે. તેનાથી શહેરની ગટર વ્યવસ્થાનો વ્યાપ વધશે અને શહેરની સ્વચ્છતામાં સુધારો થશે. નવી ગટર વ્યવસ્થા જૂની વ્યવસ્થાનું સ્થાન લેશે અને અમૃત મિશન અંતર્ગત લાગુ કરવામાં આવતાં ટ્રન્ક સીવર સાથે પણ જોડાશે. પ્રધાનમંત્રી સોલાપુર સ્માર્ટસિટીમાં ક્ષેત્ર આધારિત વિકાસનાં અંગ સ્વરૂપે પાણીનો પુરવઠો અને ગટર વ્યવસ્થાની સંયુક્ત સુધાર યોજના, ઉજણી બંધથી સોલાપુર શહેરને પીવાનાં પાણીનાં પુરવઠાની વ્યવસ્થાને મજબૂત બનાવવા અને અમૃત મિશન અંતર્ગત ભૂર્ગભ સુએઝ વ્યવસ્થાનો શિલાન્યાસ પણ કરશે. સ્માર્ટ સિટી મિશન અંતર્ગત યોજના માટે રૂ. 244 કરોડનો ખર્ચ મંજૂર થયો છે. આ યોજનાથી સેવા ડિલિવરીમાં મહત્વપૂર્ણ સુધારો થશે અને ટેકનોલોજી સક્ષમ સ્વાસ્થ્યમાં સુધારો થશે. પ્રધાનમંત્રી શહેરમાં એક જનસભાને પણ સંબોધિત કરશે. પ્રધાનમંત્રી સોલાપુરની આ બીજી યાત્રા હશે. આ અગાઉ 16 ઓગસ્ટ, 2014નાં રોજ સોલાપુરનાં આગમન પર તેમણે 4 લેનનાં એનએચ-9નાં સોલાપુર-મહારાષ્ટ્ર/કર્ણાટક સીમા સેક્શનનો શિલાન્યાસ કર્યો હતો અને 765 કિલોવોટની સોલાપુર-રાયચુર ઇલેક્ટ્રિક ટ્રાન્સમિશન લાઇન દેશને અર્પણ કરી હતી.
પ્રધાનમંત્રી શ્રીએ શ્રી એનસી દેબબર્માના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ ત્રિપુરાના મંત્રી અને રાજકીય નેતા શ્રી એનસી દેબબર્માના નિધન પર દુઃખ વ્યક્ત કર્યું છે. એક ટ્વીટમાં શ્રી મોદીએ કહ્યું: "શ્રી એન.સી. દેબબર્મા જીને આવનારી પેઢીઓ એક મહેનતુ તલસ્પર્શી નેતા તરીકે યાદ રાખશે જેમણે હંમેશા લોકોની સુખાકારી માટે કામ કર્યું. તેમણે ત્રિપુરાની પ્રગતિમાં ભરપૂર યોગદાન આપ્યું. તેમના નિધનથી દુઃખી. તેમના પરિવાર અને સમર્થકો પ્રત્યે સંવેદના. ઓમ. શાંતિ."
પ્રધાનમંત્રી 3 નવેમ્બરે ઓછું રસીકરણ કવરેજ ધરાવતા જિલ્લાઓ સાથે સમીક્ષા બેઠક કરશે

જી20 શિખર મંત્રણા અને સીઓપી-26માં સામેલ થઈને ભારત પરત આવ્યા પછી તરત પ્રધાનમંત્રી શ્રી નરેન્દ્ર મોદી ઓછું રસીકરણ કવરેજ ધરાવતા જિલ્લાઓની સાથે 3 નવેમ્બરના રોજ બપોરે 12 વાગ્યે વીડિયો કોન્ફરન્સના માધ્યમથઈ સમીક્ષા બેઠક કરશે. બેઠકમાં પ્રથમ ડોઝના 50 ટકાથી ઓછા કવરેજ અને કોવિડ વેક્સિનના બીજા ડોઝના ઓછા કવરેજવાળા જિલ્લાઓને સામેલ કરવામાં આવશે. પ્રધાનમંત્રી ઝારખંડ, મણિપુર, નાગાલેન્ડ, અરૂણાચલ પ્રદેશ, મહારાષ્ટ્ર, મેઘાલય અને ઓછું રસીકરણ કવરેજ ધરાવતા જિલ્લાઓનાં 40થી વધુ જિલ્લા અધિકારીઓ સાથે વાતચીત કરશે. આ બેઠક વખતે આ રાજ્યોનાં મુખ્યમંત્રીઓ પણ હાજર રહેશે.
મંત્રીમંડળે ભારત અને માલી વચ્ચે પ્રમાણીકરણ અને સુસંગતતા આકારણી માટે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતના બ્યૂરો ઓફ ઇન્ડિયન સ્ટાન્ડર્ડ્સ (બીઆઇએસ) અને પ્રજાસત્તાક માલીના ડિરેક્શન નેશનલ દા ઇન્ડસ્ટ્રીઝ (એમએલઆઇએનડીઆઇ) વચ્ચે પ્રમાણીકરણ અને સુસંગતતા આકારણી પર થયેલા સમજૂતીકરાર (એમઓયુ)ને કાર્યોત્તર મંજૂરી આપી હતી. એમઓયુનો ઉદ્દેશ ગાઢ સહકાર સુલભ કરવાનો અને એક વ્યવસ્થા પ્રદાન કરવાનો છે, જેના દ્વારા ભારત અને માલી કુશળતા અને પારસ્પરિક વેપારની વહેંચણી સુલભ કરવા, પ્રમાણીકરણને મજૂબૂત કરવા અને સુસંગતતા આકારણી પ્રવૃત્તિઓના સામાન્ય ઉદ્દેશ તરફ સંયુક્તપણે કામ કરી શકે છે.
કેબિનેટે વિદેશમાં વસતા  ગુનેગારોને સુપરત  કરવાના ભારત અને અફઘાનિસ્તાન વચ્ચે સમજૂતી કરાર ઉપર થયેલા હસ્તાક્ષરને બહાલી આપી

પ્રધાનમંત્રી શ્રી નરેન્દ્ર મોદીના અધ્યક્ષ સ્થાને મળેલી કેબિનેટની બેઠકમાં ભારત અને અફઘાનિસ્તાન વચ્ચે વિદેશમાં વસતા ગુનેગારોને સુપરત કરવા થયેલા સમજૂતી કરાર ઉપર થયેલા હસ્તાક્ષરને બહાલી આપવામાં આવી છે. આ સમજૂતી કરાર હેઠળ અફઘાનિસ્તાનથી લાવવાના અને અફઘાનિસ્તાનમાં મોકલવાના આતંકવાદીઓ, આર્થિક ગુનેગારો તથા અન્ય ગુનેગારોને જે તે દેશમાં પરત લાવવા અંગેનું કાનૂની માળખું તૈયાર થશે.
પ્રધાનમંત્રીએ નાતાલ નિમિત્તે શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ નાતાલ નિમિત્તે દેશવાસીઓને શુભેચ્છા પાઠવી હતી. પ્રધાનમંત્રીએ કહ્યું, “મેરી ક્રિસમસ! અમે અનંત પ્રસન્નતા સાથે ઇસુ ખ્રિસ્તના ઉમદા વિચારોને યાદ કરીએ છીએ. એમણે સેવા અને કરૂણાની ભાવવાને સાકાર કરી, માવન પીડાને દૂર કરવાની દિશામાં પોતાનું જીવન સમર્પિત કર્યું. એમનો ઉપદેશ દુનિયાભરના લાખો લોકોને પ્રેરિત કરે છે.”
પ્રધાનમંત્રીએ ગુડ ફ્રાઈડે પર ઈસુ ખ્રિસ્તનું સ્મરણ કર્યું

પ્રધાનમંત્રી શ્રી નરેન્દ્ર મોદીએ ગુડ ફ્રાઈડેના દિવસે સત્ય, ન્યાય અને સેવા ભાવ માટે ઈસુ ખ્રિસ્તની પ્રતિબદ્ધતાને યાદ કરી. પ્રધાનમંત્રીએ કહ્યું, “ઈસુ ખ્રિસ્તે બીજાની સેવામાં પોતાનું જીવન સમર્પિત કરી દીધુ હતું. એમના સાહસ અને પ્રામાણિકતાની સાથે-સાથે ન્યાય કરવાનો એમનો ભાવ પણ વિશેષ રહ્યો છે. ગુડ ફ્રાઈડેના દિવસે આપણે પ્રભુ ઈસુ ખ્રિસ્ત અને તેમની સત્ય, ન્યાય અને સેવા ભાવ માટેની પ્રતિબદ્ધતાને યાદ કરીએ.”
મેન્યુફેક્ચરિંગની દુનિયામાં ભારત સતત આગળ વધી રહ્યું છે: પ્રધાનમંત્રી શ્રી

પ્રધાનમંત્રી શ્રી નરેન્દ્ર મોદીએ એપ્રિલ-ઓક્ટોબરમાં ફોનની નિકાસ પ્રતિ વર્ષ કરતાં બમણી કરતાં વધુ થવા પર ખુશી વ્યક્ત કરી છે કારણ કે 7 મહિનામાં મોબાઇલ ફોનની નિકાસ $5-અબજને પાર કરી ગઈ છે. આ ગત વર્ષના સમાન સમયગાળામાં ભારતે કરેલી $2.2 બિલિયન જેટલી નિકાસના બમણા કરતાં પણ વધુ છે. કેન્દ્રીય મંત્રી શ્રી રાજીવ ચંદ્રશેખરના ટ્વીટ પર પ્રધાનમંત્રીશ્રીએ જવાબ આપ્યો: “ભારત મેન્યુફેક્ચરિંગની દુનિયામાં સતત આગળ વધી રહ્યું છે.”
પ્રધાનમંત્રીએ સ્વદેશી ઉપગ્રહ કાર્ટોસેટ-3 દ્વારા પીએસએલવી-સી47ના સફળ પ્રક્ષેપણ બદલ ઇસરોની ટીમને અભિનંદન પાઠવ્યા

પ્રધાનમંત્રી શ્રી નરેન્દ્ર મોદીએ સ્વદેશી ઉપગ્રહ કાર્ટોસેટ-3 દ્વારા પીએસએલવી-સી47ના વધુ એક સફળ પક્ષેપણ બદલ ઇસરોની સમગ્ર ટીમને અભિનંદન પાઠવ્યા હતા. પ્રધાનમંત્રીએ કહ્યું, “હું ઇસરોની ટીમને સ્વદેશી ઉપગ્રહ કાર્ટોસેટ-3 દ્વારા પીએસએલવી-સી47 અને અમેરિકાના ડઝનથી વધુ નેનો સેટેલાઇટના વધુ એક સફળ પક્ષેપણ બદલ હાર્દિક અભિનંદન પાઠવું છું. અદ્યતન કાર્ટોસેટ –3 આપણી સારા રીઝોલ્યુશન વાળી ઇમેજિંગ ક્ષમતામાં વધારો કરશે. ઇસરોએ ફરી એકવાર રાષ્ટ્રને ગૌરવ અપાવ્યું છે.”
પ્રધાનમંત્રીએ કેરળ પીરાવી દિવસ પર કેરળના લોકોને શુભેચ્છા પાઠવી

પ્રધાનમંત્રી શ્રી નરેન્દ્ર મોદીએ કેરળ પીરાવી દિવસ પર કેરળના લોકોને શુભેચ્છા પાઠવી છે. એક ટ્વિટમાં, પ્રધાનમંત્રીએ કહ્યું; "કેરળના લોકોને કેરળ પીરાવી દિવસની શુભેચ્છાઓ. કેરળ તેના મનોહર વાતાવરણ અને તેના લોકોના ઉદ્યમી સ્વભાવ માટે વ્યાપકપણે પ્રશંસનીય છે. કેરળના લોકો તેમના વિવિધ પ્રયાસોમાં સફળ થાય."
પ્રધાનમંત્રીના બ્રિક્સ નેતાઓ સાથેની બેઠકના ઉદ્ધાટન સંબોધનનો મૂળ સાર

મહામહિમ રાષ્ટ્રપતિ શ્રી વ્લાદિમિર પુતિન, મહામહિમ રાષ્ટ્રપતિ શ્રી શી જિનપિંગ, મહામહિમ રાષ્ટ્રપતિ શ્રી જૈકબ જુમા, મહામહિમ રાષ્ટ્રપતિ સુશ્રી ડિલ્મા રૉસેફ, હું, આજની બેઠક માટે કરવામાં આવેલા શ્રેષ્ઠ આયોજન અને બ્રિક્સમાં નેતૃત્વ માટેના આપણા યજમાન રાષ્ટ્રપતિ શ્રી પુતિનનો આભાર માનું છું. 7મા સફળ બ્રિક્સ સંમેલનની યજમાની બદલ અભિનંદન. મહામહિમશ્રી, આપણે પેરિસમાં થયેલી ભયાનક આતંકી દુર્ઘટનાને એકજૂથ થઇને તેને વખાડીએ છીએ અને તેની કડક આલોચના કરીએ છીએ. અમે સિનાઈમાં માર્યા ગયેલા લોકો માટે રશિયાની સાથે આપણી સહાનુભૂતિ અને સમર્થન વ્યક્ત કરીએ છીએ. અંકારા અને બેરુતમાં પણ આતંકવાદના વધી રહેલા પ્રભાવની યાદ અપાવીએ છીએ. આતંકવાદની વિરૂદ્ધ આખી માનવતાએ એકજૂથ થઇને ઉભા રહેવું પડશે. આતંકવાદના સામનો કરવા માટે સાથે મળીને વૈશ્વિક પ્રયાસ કરવા માટેની તુરંત આટલી બધી આવશ્યકતા ક્યારેય નહોતી. બ્રિક્સ રાષ્ટ્રો માટે પણ એવી જ પ્રાથમિકતા હોવી જોઇએ. એક સમય હતો કે જ્યારે બ્રિક્સના તર્કો અને એની મજબૂત ક્ષમતાઓ પર પ્રશ્નાર્થ લગાવવામાં આવતું હતું. આપણે આપણા કાર્યોના માધ્યમથી એની પ્રાસંગિકતાના પૂરાવા અને બ્રિક્સના મૂલ્ય પ્રદાન કર્યા અને આ એક મોટા વૈશ્વિક પડકારોનો સમય સામે આવ્યો. નવી વિકાસ બેન્ક, મુદ્રા ભંડાર વ્યવસ્થા અને બ્રિક્સ આર્થિક સહયોગ માટે રણનીતિ, આપણી પરિકલ્પના અને અમારી પ્રતિબદ્ધતાના સ્પષ્ટ પૂરાવા છે. આપણે એકજૂથ થઇને જી-20ને પણ આકાર આપી શકીએ તેમ છીએ. ભારત બ્રિક્સને સૌથી વધારે મહત્વ આપે છે. 01 ફેબ્રુઆરી 2016થી બ્રિક્સની અધ્યક્ષતા મેળવવા અને અન્ય સદસ્યો દ્વારા કરવામાં આવેલા મહાન કાર્યો અંગે અમને ગૌરવ છે. ભારતની બ્રિક્સ અધ્યક્ષતાનો વિષય રહેશે બિલ્ડિંગ રિસ્પોન્સિવ, ઇન્ક્લુઝિવ એન્ડ કલેક્ટિવ સોલ્યુશન્સ, જે સંક્ષિપ્તમાં બ્રિક્સ હશે. તે અમારા સમૂહના સિદ્ધાંતોને યોગ્ય પ્રકારથી વ્યક્ત કરે છે. અમને ખુશી છે કે બ્રિક્સ સહયોગી ચીને ડિસેમ્બર 2015માં જી-20ની અધ્યક્ષતા ગ્રહણ કરી છે. અમે ચીનને પણ તેની અધ્યક્ષા દરમિયાન સંપૂર્ણ સમર્થનનું આશ્વાસન આપીએ છીએ. ધન્યવાદ
મંત્રીમંડળે ગુનાખોરી અંગેની બાબતોમાં પરસ્પરને કાનૂની સહાય પૂરી પાડવાના ભારત અને મોરોક્કો વચ્ચેના કરારને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં મંત્રીમંડળે ભારત અને મોરોક્કો વચ્ચે ગુનાખોરી બાબતે પરસ્પરને કાનૂની સહાય આપવા અંગે થયેલા કરારને મંજૂરી આપી છે. લાભ: આ કરારથી ભારત અને મોરોક્કો વચ્ચે દ્વિપક્ષી સહયોગ માટેનું વ્યાપક માળખુ તૈયાર થશે. જે અંતર્ગત ગુનાઓની તપાસ, ફરિયાદ, જપ્તી, નિયંત્રણ તથા ગુનામાં વપરાયેલાં સાધન-સામગ્રીની જપ્તી કરવામાં કે ગુનાખોરીને ખતમ કરવામાં વ્યાપક મદદ મળશે. તેનો ઉદ્દેશ તપાસની અસરકારકતામાં સુધારો કરવાનો તથા ગુનાખોરી સામે કાર્યવાહી કરવાનો તેમજ જરૂરી શાંતિદાયક વાતાવરણ પૂરૂ પાડવાનો છે, જે સમાજના વિકાસ માટેની પૂર્વ શરત છે. વધુમાં તેનાથી ગુનેગારો અને આતંકવાદીઓની સંગઠિત ગુનાઓની કાર્ય પદ્ધતિ અંગે વધુ સારી માહિતી તથા સમજ પ્રાપ્ત કરવામાં મદદ મળશે અને તેના વડે આંતરિક સુરક્ષા માટે નીતિ વિષયક નિર્ણયોને ધારદાર બનાવી શકાશે.
પ્રધાનમંત્રીએ કેન્યાનાં નાઇરોબીમાં શ્રી કચ્છી લેઉવા પટેલ સમાજનાં રજત જયંતિ સમારંભનેવીડિયો કૉન્ફરન્સિંગ મારફતે સંબોધન કર્યું

. પ્રધાનમંત્રી શ્રી નરેન્દ્ર મોદીએ આજે વીડિયો કૉન્ફરન્સિંગ મારફતે કેન્યાનાં નાઇરોબીમાં શ્રી કચ્છી લેઉવા પટેલ સમાજના રજત જયંતિ સમારંભની ઉજવણીને સંબોધન કર્યું હતું. પ્રધાનમંત્રીએ તેમનાં સંબોધનમા કચ્છી લેઉવા પટેલ સમુદાયની વિવિધ કલ્યાણકારી પ્રવૃત્તિઓમાં પ્રદાનની અને પૂર્વ આફ્રિકાનાં વિકાસમાં પ્રદાનની પ્રશંસા કરી હતી. તેમણે કેન્યાની આઝાદીની લડતમાં ભારતીય સમુદાયનાં સભ્યોની ભૂમિકાને પણ યાદ કરી હતી. પ્રધાનમંત્રીએ સંપૂર્ણ વિકાસ માટે કચ્છી સમાજનાં પ્રદાનની પ્રશંસા કરી હતી, ખાસ કરીને વર્ષ 2001માં કચ્છમાં ધરતીકંપ પછી પુનર્નિર્માણ અને પુનર્વસનમાં તેમની ભૂમિકાની. તેમણે કહ્યું હતું કે, “એક સમયે વેરાન ગણાતું કચ્છ અત્યારે મુખ્ય પ્રવાસન સ્થળમાં પરિવર્તિત થઈ ગયું છે.” પ્રધાનમંત્રીએ તેઓ ગુજરાતમાં મુખ્યમંત્રી હતાં, ત્યારે કચ્છનાં અંતરિયાળ વિસ્તારોમાં નર્મદાનું પાણી પહોંચાડવા માટે તેમની સરકારનાં પ્રયાસો વિશે વાત કરી હતી. પ્રધાનમંત્રીએ કચ્છ વિસ્તારમાં વિકાસલક્ષી પ્રવૃત્તિઓ હાથ ધરવા કેન્દ્ર અને રાજ્ય સરકારની બમણી ઊર્જાથી થઈ રહેલાં કાર્યો વિશે પણ માહિતી આપી હતી. તેમણે કહ્યું હતું કે, “કચ્છને છેલ્લાં થોડાં વર્ષોમાં હજારો કરોડ રૂપિયાનું રોકાણ મળ્યું છે.” તેમણે કચ્છ અને જામનગર વચ્ચે ગુજરાતમાં રો-રો સર્વિસ વિશે પણ જાણકારી આપી હતી. પ્રધાનમંત્રીએ ભારપૂર્વક જણાવ્યું હતું કે, ભારત અને આફ્રિકાનાં દેશો વચ્ચે જોડાણ વધી રહ્યું છે, ભારત આફ્રિકા સમિટ અને તાજેતરમાં ભારતમાં આફ્રિકન ડેવલપમેન્ટ બેંકની બેઠક યોજાઈ હતી. તેમણે એવો ઉલ્લેખ પણ કર્યો હતો કે, વર્તમાન સરકારનાં કાર્યકાળ દરમિયાન ભારતનાં રાષ્ટ્રપતિ, ઉપરાષ્ટ્રપતિ અને પ્રધાનમંત્રી તરીકે પોતે પણ 20થી વધારે પ્રસંગોએ આફ્રિકાનાં વિવિધ દેશોની મુલાકાત લીધી છે. પ્રધાનમંત્રીએ પોતાનાં સંબોધન દરમિયાન સમારંભમાં ઉપસ્થિત લોકોને જાન્યુઆરી, 2019માં કુંભ મેળામાં ભારત આવવા આમંત્રણ આપ્યું હતું, ખાસ કરીને જેમણે ભારતની મુલાકાત લીધી નથી, જેથી તેમને ભારતની સાંસ્કૃતિક અને આધ્યાત્મિક પરંપરાનો અનુભવ મળે. પ્રધાનમંત્રી શ્રી નરેન્દ્ર મોદીએ શ્રી કચ્છી લેઉવા પટેલ સમાજનાં નાઇરોબી-વેસ્ટ કોમ્પ્લેક્સનાં રજત જયંતિ પ્રસંગે એકત્ર થયેલા લોકોને અભિનંદન પાઠવ્યાં હતાં.